TCAP ประกาศกำไรไตรมาส 3 โต 32% รับรายได้ดบ.โต-ค่าใช้จ่ายหนี้สูญลดฮวบ
TCAP ประกาศกำไรไตรมาส 3 โต 32% รับรายได้ดบ.โต-ค่าใช้จ่ายหนี้สูญลดฮวบ
TCAP ประกาศกำไรไตรมาส 3 โต 32% รับรายได้ดบ.โต-ค่าใช้จ่ายหนี้สูญลดฮวบ
18 ต.ค. 2562

บริษัท ทุนธนชาต จำกัด (มหาชน) หรือ TCAP รายงานผลการดำเนินงานประจำไตรมาส 3/62 และงวด 9 เดือนแรกปี 2562 มีกำไรสุทธิ ดังนี้

โดยผลการดำเนินงานที่ปรับตัวขึ้นในไตรมาส 3/2562 เนื่องจากบริษัทมีรายได้จากดอกเบี้ยในงบการเงินรวมพิ่มขึ้นมาที่ 32,681 ล้านบาท จากไตรมาส 3/61 ที่ระดับ 18,620 ล้านบาท  ส่งผลให้รวมรายได้จากการดำเนินงานมาอยู่ที่ระดับ 2,113,911 ล้านบาทจากช่วงเดียวกันเมื่อปีก่อนที่ระดับ 1,753,965 ล้านบาท
ขณะที่ช่วง 9 เดือนของปี 2562 บริษัทมีรายได้ดอกเบี้ยเพิ่มขึ้น 4.75% รายได้ที่มิใช่ดอกเบี้ยเพิ่มขึ้น 2.56% สาเหตุจากกำไรจากเงินลงทุนที่เพิ่มขึ้น อีกทั้งมีค่าใช้จ่ายหนี้สูญและหนี้สงสัยจะสูญลดลง 25.12%
ด้าน นายประพันธ์ อนุพงษ์องอาจ ประธานเจ้าหน้าที่บริหารและกรรมการผู้จัดการใหญ่ ธนาคารธนชาต (TBANK) ในกลุ่ม บมจ.ทุนธนชาต (TCAP) เปิดเผยว่า ธนาคารและบริษัทย่อยมีกำไรสุทธิในไตรมาส 3/62 จำนวน 4,054 ล้านบาท เพิ่มขึ้นจากไตรมาสก่อน 12.86% และเป็นกำไรสุทธิที่สูงเป็นสถิตินิวไฮ
สำหรับผลการดำเนินงานงวด 9 เดือนแรกของปี 62 ธนาคารและบริษัทย่อยมีกำไรสุทธิจำนวน 11,296 ล้านบาท เพิ่มขึ้น 1.40% จากงวดเดียวกันปีก่อน สาเหตุหลักมาจากการการเติบโตของฐานรายได้รวม และการลดลงของค่าใช้จ่ายหนี้สูญ และหนี้สงสัยจะสูญ ถึงแม้ว่าสิทธิประโยชน์ทางภาษีของธนาคารได้หมดไปตั้งแต่เดือน พ.ค.61 แต่ผลการดำเนินงานก่อนภาษีของธนาคารและบริษัทย่อยยังเติบโตได้สูงถึง 11.40%